b"\n_START_ARTICLE_\nManuel Barbado Viejo\n_START_SECTION_\nBiografia\n_START_PARAGRAPH_\nIngress\xc3\xa0 en 1899 al convent de Zafra de l'Orde dels Predicadors, i despr\xc3\xa9s pass\xc3\xa0 a la Casa de l'Ordre a Almagro, on estudi\xc3\xa0 filosofia i teologia, alhora que feia ci\xc3\xa8ncies naturals a la Universitat de Madrid i a la Universitat de Sevilla. En 1908 fou ordenat sacerdot._NEWLINE_De 1911 a 1915 va donar classe de teologia i filosofia a l'Escola de l'Orde a Almagro, i de 1915 a 1918 fou professor a l'Escola de Cuevas del Almanzora (Almeria). El 1918 fou enviat al Col\xc2\xb7legi Angelicum Roma com a professor de psicologia experimental. Va publicar articles a les revistes Angelicum, Xenia Thomistica, o La Ciencia Tomista sobre psicologia experimental i psicologia racional. _NEWLINE_En 1940 fou cridat per les noves autoritats franquistes, que el nomenaren regent de l'Institut Luis Vives de Filosofia i del San Jos\xc3\xa9 de Calasanz de Pedagogia, annexos al Consell Superior d'Investigacions Cient\xc3\xadfiques. En 942 fou nomenat membre del Consell Nacional d'Educaci\xc3\xb3. El 14 de novembre de 1944 va ingressar a la Reial Acad\xc3\xa8mia de Ci\xc3\xa8ncies Morals i Pol\xc3\xadtiques. Va morir el 3 de maig de 1945 i la cerim\xc3\xb2nia d'enterrament es va fer a l'esgl\xc3\xa9sia del convent de Santo Domingo el Real."